
PËR MIRATIMIN E DISA NDRYSHIMEVE NË RREGULLAT E TREGUT TË ENERGJISË ELEKTRIKE

Në mbështetje të neneve 9 dhe 54 të ligjit nr. 9072, datë 22.5.2003 “Për sektorin e energjisë elektrike”, të ndryshuar,  nenit 26 të “Rregullave të praktikës dhe procedurave të ERE-s”, miratuar me vendim të Bordit të Komisionerëve të ERE-s nr. 21, datë 18.3.2009, të ndryshuar, Bordi i Komisionerëve të Entit Rregullator të Energjisë (ERE), në mbledhjen e tij të datës 24.2.2012, pasi shqyrtoi propozimin e drejtorive teknike për disa ndryshime në rregullat e tregut të energjisë elektrike, 

Vendosi:

1. Të miratojë ndryshimet në rregullat e tregut të energjisë elektrike (Ndryshimet sipas tekstit bashkëlidhur).
Ky vendim hyn në fuqi menjëherë. 
Ky vendim botohet në Fletoren Zyrtare.

Kryetari
Sokol Ramadani



Ndryshimet nË Rregullat e Tregut tË Energjisë Elektrike 
 
A. Në kapitullin VII.2 “Pjesëmarrësit në tregun e balancimit”, bëhen ndryshimet si më poshtë:
A.1 Pika VII. 2. i, bëhet si më poshtë:
 VII. 2. 1 Të gjithë pjesëmarrësit në treg me programe të regjistruara
A.2 Pika VII. 2. ii, shfuqizohet.
A.3 Pika VII. 2. 2 paragrafi “iii”, në fund të fjalisë shtohen fjalët “ose grup konsumatorësh”.
B. Në kapitullin VII.3 “Kërkesat dhe ofertat; parashtrimi i kërkesave dhe ofertave”, bëhen ndryshimet si më poshtë:
B.1- Pika  VII .3.1 ndryshon dhe bëhet si më poshtë:
 VII.3.1 OST duhet të nxjerrë parashikimet e përditësuara brenda orës 10:00 përpara ditës së dispecerimit në kohë reale, që udhëzon tregun e energjisë  lidhur me disbalancat e pritshme. Jo më vonë se 10 ditë para fillimit të një muaji të caktuar gjatë vitit në avancë, OST-ja do të hartojë një plan mujor operimi për operimin e sistemit energjetik shqiptar bazuar në informacionin mujor të përditësuar, të siguruar nga pjesëmarrësit e tregut.
B.2 – Pika VII.3.2  paragrafi i parë shfuqizohet.
B.3 - Në pikën VII.3.2 paragrafi “vii” germa “a”, fjala “energjisë” zëvendësohet me fjalën “kapacitetit”. 
B.4 – Pikat VII.3.4, VII.3.6, VII.3.7, VII.3.8, VII.3.9, VII.3.10, VII.3.12, VII.3.13, VII.4,  VII.5, VII.6, shfuqizohen.


C. Në kapitullin IX “Rregullat për llogaritjen e disbalancave”, bëhen ndryshimet si më poshtë:
C.1 – Pika IX.1.3 ndryshon dhe bëhet:
IX.1.3 a) Çmimi i energjisë balancuese llogaritet për çdo muaj si mesatare e ponderuar e çmimeve të të gjitha blerjeve që ka bërë KESH sh.a. gjatë muajit, plus 10% për inbalancat pozitive dhe çmimin e furnizuesit publik me shumicë për disbalancat negative, dhe në rastet e kryerjes së shkarkimeve nga KESH sh.a. për shkak të prurjeve të mëdha, ky çmim do të jetë  0 (zero).
b) Në rastet kur KESH sh.a. nuk do të bëjë importe të energjisë elektrike gjatë muajit n, për llogaritjen e çmimit të inbalancave pozitive, aplikohet çmimi mesatar i ponderuar i blerjeve të bëra nga Operatori i Sistemit të Shpërndarjes plus 10% gjatë muajit n, ndërsa për ato negative, ai i furnizuesit publik me shumicë.
c) OST sh.a. do të bëjë shumën algjebrike të disbalancave (pozitive dhe negative) mujore dhe do t’u dërgojë pjesëmarrësve të tregut faturat përkatëse. 
d) “CEZ shpërndarje” sh.a. në funksionet e tij si Operator i Sistemit të Shpërndarjes dhe furnizuesit publik me pakicë do të jetë subjekt i inbalancave sipas dispozitave të mësipërme vetëm për inbalancat pozitive.
e) Kjo dispozitë të jetë deri në 6-mujorin e parë të vitit 2012.
f) Brenda datës 5 të muajit n+1, KESH sh.a. i dërgon OST sh.a. (Operatori i Tregut) çmimin mesatar (të ponderuar) të importeve të energjisë elektrike për muajin n. OST sh.a. brenda datës 10 të muajit n+1 u dërgon faturat pjesëmarrësve të tregut. Në llogaritjen e pagesave OST sh.a. do të përdorë kursin mesatar të këmbimit të euro/lekë të muajit n të publikuar nga Banka e Shqipërisë.
l) Afatet e parashikuara në paragrafin e mësipërm, nuk do të merren parasysh nga OST sh.a. për llogaritjen e inbalancave të pjesëmarrësve të tregut për muajin janar 2012. Disbalancat për muajin janar 2012 do të faturohen nga OST sh.a. brenda muajit shkurt 2012.
K. Disbalancat brenda kufirit +/- 5% do të kompensohen në natyrë në bazë në javën pas operimit.
  C.2 – Pika IX.1.4 ndryshon dhe bëhet:
- IX.1.4 OST sh.a. publikon në faqen e saj zyrtare të internetit çmimin mesatar (të ponderuar) që është aplikuar për inbalancat.
OST sh.a. deri në datën 25 të muajit n+1 do të dërgojë në ERE një raport përmbledhës për inbalacat dhe çmimin e aplikuar për vlerësimin e këtyre inbalancave për muajin n.
C.3 – Pika IX.1.7 ndryshon dhe bëhet:
IX.1.7 OST i faturon çdo muaj çdo pjesëmarrësi tregu përgjegjës për disbalancat e shkaktuara vlerën të llogaritur sipas çmimit të miratuar nga ERE dhe disbalancave përkatëse të tyre.
C.4 – Pika IX.1.8 ndryshon dhe bëhet:
IX.1.8 OST e siguron energjinë balancuese të nevojshme për të mbuluar disbalancat e krijuara  nga KESH – Gen.
C.5  - Pikat  IX.1.5,  IX.1.9  shfuqizohen. 
C.6 – Pika IX.1.10 ndryshon dhe bëhet:
Llogaria e të ardhurave të balancimit të energjisë vjen nga shumëzimi i energjisë së balancimit me çmimin e balancimit të aplikueshëm për periudhën përkatëse.  
 D. Pika IX.2 shfuqizohet.
 E. Në kapitullin X, bëhen ndryshimet si më poshtë:
E.1  Pikat X.1.2, X.1.3, X.1.4 shfuqizohen.
E.2.  Në pikën X.1.10 në fjalinë e parë pas fjalës “mujore” vendoset  fjala  “ditore”. 
E.2 Pika X.1.12  ndryshon dhe bëhet:

X.1.12 Në datën e ankandit vjetor, mujor ose ditor Operatori i Tregut i OST do të ndajë të gjitha kërkesat e pranuara në ankandin e interkoneksioneve në bazë të drejtimit të flukseve dhe në një rend zbritës të çmimit dhe do të shpallë fituesit e të drejtës për kapacitete në volumin e kërkuar për palën me çmimin margjinal më të ulët.
F. Në kapitullin XI bëhen ndryshimet si më poshtë:
F.1  Pika XI.3.2 ndryshon dhe bëhet:         
XI.3.2. Llogaritja e prodhimit – energjia e matur në llogarinë e gjeneruesit del nga mbledhja (nga çdo njësi balancuese e regjistruar në llogari) e diferencës mes leximeve orare të matësit në fund të periudhës së likuidimit me atë të marrë në periudhën fillestare. Për interkoneksione importuese, merret mbledhja e vlerave në fund të çdo ore të linjave të interkoneksioneve.
F.2. Pika  XI.3.5 shfuqizohet. 
 G. Në kapitullin XII “Rregullat për faturimin dhe pagesën”, bëhen ndryshimet si më poshtë: 
G.1 Pika XII.1.2 ndryshon dhe bëhet:
- Faturat do të dorëzohen normalisht ditën e 10-të të muajit kalendarik pasardhës. Palët tregtare kanë 10 ditë për të paguar faturën.
G.2 Pikat XII.1.5 dhe XII.1.6 shfuqizohen. 
G.3 Pika XII.2.3 ndryshon dhe bëhet:
XII.2.3	Operatori i Tregut OST-ja i dërgon deklaratën e realizimit te disbalancat për muajin n çdo pjesëmarrësi brenda 10 ditëve pas përfundimit të muajit përfshirë vlerën përkatëse që çdo pjesëmarrës tregu duhet të paguajë ose të marrë.
G.4 Pas pikës XII.2.3 shtohet pika XII.2.4: 
XII.2.4
OST-ja i dërgon në të njëjtën ditë KESH Gen-it deklaratën e realizimit të disbalancave dhe faturën përkatëse e cila përmban vlerën që ky i fundit do të përfitojë për të gjithë energjinë balancuese të ofruar gjatë muajit N për rastet e inbalancave pozitive ose pagesën e vlerës në rastet e inbalancave negative të pjesëmarrësve të tregut.   
G.5 Pika XII.3 ndryshon dhe bëhet:
XII.3 – Faturat për pagesat e inbalancave dhe përdorimit të sistemit të transmetimit
XII.3.1. OST-ja përgatit faturat për gjithë pjesëmarrësit për disbalancat dhe për përdorimin e rrjetit të sistemit të transmetimit.
G.6  Pika XII.3.2 shfuqizohet.  
G.7  Pika XII.4.2 ndryshon dhe bëhet:
Pagesat e pakryera lidhur me çdo paqartësi ose mbi pagesë në faturë grumbullojnë një interes prej __0,5__% në ditë për çdo ditë vonese.
G.8 Pika XII.4.3 ndryshon dhe bëhet:
XII.4.3 Nëse rezultati i paqartësisë së faturës nuk është i drejtë ose OST-ja nuk ka vepruar në mënyrë të arsyeshme në menaxhimin e paqartësisë së faturës ose në llogaritjen e pagesës së debatueshme, atëherë OST detyrohet t’i paguajë pjesëmarrësit të tregut një interes prej _0,5_ % në ditë të vlerës së diferencës së faturës së paguar prej tij për periudhën nga kryerja e pagesës dhe zgjidhja e mosmarrëveshjes.
G.9. Pika XII.4.4 ndryshon dhe bëhet:
Interesi është i pagueshëm në shuma që përfaqësojnë diferencën mes shumës së paguar dhe shumës korrekte pas zgjidhjes së mosmarrëveshjes dhe do t’i paguhet OST-së ose nga OST, sipas rastit.
G.10. Pika XII.4.5 ndryshon dhe bëhet:
Pas zgjidhjes së paqartësisë së faturës, pagesa duhet bërë brenda 3 (tre) ditëve pune nga zgjidhja e mosmarrëveshjes. Pas kësaj date, interesi mbi shumën e papaguar do të akumulojë interesa prej __0,5__% në ditë.
